title: Eiropas Parlamenta Lēmums (2009. gada 23. aprīlis) par Eiropas Izglītības fonda 2007. finanšu gada budžeta izpildes apstiprināšanu

text:
               26.9.2009

               LV

               Eiropas Savienības Oficiālais Vēstnesis

               L 255/149

         EIROPAS PARLAMENTA LĒMUMS
   (2009. gada 23. aprīlis)
   par Eiropas Izglītības fonda 2007. finanšu gada budžeta izpildes apstiprināšanu
   (2009/659/EK)
   EIROPAS PARLAMENTS,

               —

               ņemot vērā Eiropas Izglītības fonda 2007. finanšu gada galīgos pārskatus (1),

               —

               ņemot vērā Revīzijas palātas ziņojumu par Eiropas Izglītības fonda 2007. finanšu gada pārskatiem, ar Fonda atbildēm (2),

               —

               ņemot vērā Padomes 2009. gada 10. februāra ieteikumu (5588/2009 – C6-0060/2009),

               —

               ņemot vērā EK līgumu, it īpaši tā 276. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3), un it īpaši tās 185. pantu,

               —

               ņemot vērā Padomes 1990. gada 7. maija Regulu (EEK) Nr. 1360/90, ar ko izveido Eiropas Izglītības fondu (4), un it īpaši tās 11. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un it īpaši tās 94. pantu,

               —

               ņemot vērā Reglamenta 71. pantu un V pielikumu,

               —

               ņemot vērā Budžeta kontroles komitejas ziņojumu (A6-0157/2009),

               1.

               sniedz Eiropas Izglītības fonda direktoram apstiprinājumu par fonda 2007. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Izglītības fonda direktoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Hans-Gert PÖTTERING

            Ģenerālsekretārs

         Klaus WELLE

      (1)  OV C 278, 31.10.2008., 63. lpp.

      (2)  OV C 311, 5.12.2008., 149. lpp.

      (3)  OV L 248, 16.9.2002., 1. lpp.

      (4)  OV L 131, 23.5.1990., 1. lpp.

      (5)  OV L 357, 31.12.2002., 72. lpp.

   EIROPAS PARLAMENTA REZOLŪCIJA
   (2009. gada 23. aprīlis)
   ar konstatējumiem, kas ir neatņemama daļa no Lēmuma par Eiropas Izglītības fonda 2007. finanšu gada budžeta izpildes apstiprināšanu
   EIROPAS PARLAMENTS,

               —

               ņemot vērā Eiropas Izglītības fonda 2007. finanšu gada galīgos pārskatus (1),

               —

               ņemot vērā Revīzijas palātas ziņojumu par Eiropas Izglītības fonda 2007. finanšu gada pārskatiem, ar Fonda atbildēm (2),

               —

               ņemot vērā Padomes 2009. gada 10. februāra ieteikumu (5588/2009 – C6-0060/2009),

               —

               ņemot vērā EK līgumu, it īpaši tā 276. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3), un it īpaši tās 185. pantu,

               —

               ņemot vērā Padomes 1990. gada 7. maija Regulu (EEK) Nr. 1360/90, ar ko izveido Eiropas Izglītības fondu (4), un it īpaši tās 11. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un it īpaši tās 94. pantu,

               —

               ņemot vērā Reglamenta 71. pantu un V pielikumu,

               —

               ņemot vērā Budžeta kontroles komitejas ziņojumu (A6-0157/2009),

               A.

               tā kā Eiropas Revīzijas palāta (ERP) ir norādījusi, ka tā ir guvusi pamatotu pārliecību par to, ka gada pārskati par 2007. finanšu gadu ir ticami un ka pakārtotie darījumi kopumā ir likumīgi un pareizi;

               B.

               tā kā 2008. gada 22. aprīlī Parlaments Eiropas Izglītības fonda direktoram sniedza apstiprinājumu par Fonda 2006. finanšu gada budžeta izpildi (6) un lēmumam par budžeta izpildes apstiprināšanu pievienotajā rezolūcijā cita starpā pauda izbrīnu, ka ERP savā ziņojumā nav vērsusi uzmanību uz to, ka fonda direktora sniegtajā ticamības deklarācijā (kas pievienota fonda gada darbības pārskatam) ir iekļautas atrunas attiecībā uz politisko nestabilitāti partnervalstīs, Tempus līgumu finanšu pārvaldību un Tempus tehniskās palīdzības iespējamām sociālajām, tiesiskajām un finansiālajām sekām, kā arī iespējamo ietekmi uz fonda reputāciju,

               1.

               norāda, ka ERP konstatējusi, ka budžeta grozījumos ir nepareizi norādīta piešķirto ieņēmumu summa; šai summai bija jābūt EUR 1 200 000, nevis EUR 3 400 000, kuros kļūdaini ietverti no iepriekšējā gada pārnestie piešķirtie ieņēmumi;

               2.

               norāda, ka fonds ir solījis turpināt centienus, lai nodrošinātu, ka budžets tiek izveidots atbilstoši reglamentējošām prasībām;

               3.

               norāda, ka gada darbības pārskatam pievienotajā ticamības deklarācijā fonda direktors ir iekļāvis tādas pašas atrunas kā iepriekšējā gadā, proti, ir minēta politiskā nestabilitāte partnervalstīs, Tempus līgumu finanšu pārvaldība un Tempus tehniskās palīdzības programmas “repatriācijas” iespējamās sociālās, tiesiskās un finansiālās sekas, kā arī iespējamā ietekme uz fonda reputāciju;

               4.

               aicina ERP izvērtēt direktora minētās atrunas un aplūkot tās nākamajā revīzijas ziņojumā par fonda darbību;

               5.

               norāda, ka lēmumam par budžeta izpildes apstiprināšanu ir pievienoti arī horizontāla rakstura konstatējumi, un sakarā ar tiem vērš uzmanību uz Parlamenta 2009. gada 23. aprīļa rezolūciju par Eiropas Savienības aģentūru finanšu pārvaldību un kontroli (7).

      (1)  OV C 278, 31.10.2008., 63. lpp.

      (2)  OV C 311, 5.12.2008., 149. lpp.

      (3)  OV L 248, 16.9.2002., 1. lpp.

      (4)  OV L 131, 23.5.1990., 1. lpp.

      (5)  OV L 357, 31.12.2002., 72. lpp.

      (6)  OV L 88, 31.3.2009., 101. lpp.

      (7)  Sk. šā Oficiālā Vēstneša 206. lpp.


title: Padomes Lēmums (ES) 2017/798 (2017. gada 25. aprīlis), ar ko pilnvaro sākt sarunas ar Japānas valdību par nolīgumu starp Eiropas Savienību un Japānas valdību par sadarbību konkurences politikas jomā

text:
               11.5.2017

               LV

               Eiropas Savienības Oficiālais Vēstnesis

               L 120/19

         PADOMES LĒMUMS (ES) 2017/798
   (2017. gada 25. aprīlis),
   ar ko pilnvaro sākt sarunas ar Japānas valdību par nolīgumu starp Eiropas Savienību un Japānas valdību par sadarbību konkurences politikas jomā
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 103. un 352. pantu saistībā ar 218. panta 3. un 4. punktu,
   ņemot vērā Eiropas Komisijas ieteikumu,
   tā kā būtu jāsāk sarunas nolūkā noslēgt nolīgumu starp Eiropas Savienību un Japānas valdību par sadarbību konkurences politikas jomā,
   IR PIEŅĒMUSI ŠO LĒMUMU.
   1. pants
   1.   Komisija ar šo tiek pilnvarota sākt sarunas ar Japānas valdību par nolīgumu, ar ko pievieno noteikumus Nolīgumam starp Eiropas Savienību un Japānas valdību par sadarbību saistībā ar pret konkurenci vērstām darbībām (1) attiecībā uz savstarpēju apmaiņu ar pierādījumiem, veicot izmeklēšanu konkurences jomā.
   2.   Sarunas risina, pamatojoties uz Padomes sarunu norādēm, kas ir izklāstītas šā lēmuma papildinājumā.
   2. pants
   Komisija ar šo tiek iecelta par Savienības sarunu risinātāju.
   3. pants
   Sarunas risina, apspriežoties ar Padomes Konkurences jautājumu darba grupu.
   4. pants
   Šis lēmums ir adresēts Komisijai.

      Luksemburgā, 2017. gada 25. aprīlī

            Padomes vārdā –

            priekšsēdētājs

         I. BORG

      (1)  OV L 183, 22.7.2003., 12. lpp.


title: 2014/254/ES: Eiropas Parlamenta un Padomes Lēmums ( 2014. gada 16. aprīlis ) par Eiropas Globalizācijas pielāgošanās fonda izmantošanu saskaņā ar 13. punktu Eiropas Parlamenta, Padomes un Komisijas 2013. gada 2. decembra Iestāžu nolīgumā par budžeta disciplīnu, sadarbību budžeta jautājumos un pareizu finanšu pārvaldību (Itālijas pieteikums EGF/2012/007 IT/ VDC Technologies )

text:
               7.5.2014

               LV

               Eiropas Savienības Oficiālais Vēstnesis

               L 134/44

         EIROPAS PARLAMENTA UN PADOMES LĒMUMS
   (2014. gada 16. aprīlis)
   par Eiropas Globalizācijas pielāgošanās fonda izmantošanu saskaņā ar 13. punktu Eiropas Parlamenta, Padomes un Komisijas 2013. gada 2. decembra Iestāžu nolīgumā par budžeta disciplīnu, sadarbību budžeta jautājumos un pareizu finanšu pārvaldību (Itālijas pieteikums EGF/2012/007 IT/VDC Technologies)

      (2014/254/ES)

   EIROPAS PARLAMENTS UN EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2006. gada 20. decembra Regulu (EK) Nr. 1927/2006 par Eiropas Globalizācijas pielāgošanās fonda izveidi (1) un jo īpaši tās 12. panta 3. punktu,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1309/2013 par Eiropas Globalizācijas pielāgošanās fondu (2014–2020) un ar ko atceļ Regulu (EK) Nr. 1927/2006 (2) un jo īpaši tās 23. panta otro daļu,
   ņemot vērā Padomes 2013. gada 2. decembra Regulu (ES, Euratom) Nr. 1311/2013, ar ko nosaka daudzgadu finanšu shēmu 2014.–2020. gadam (3), un jo īpaši tās 12. pantu,
   ņemot vērā Eiropas Parlamenta, Padomes un Komisijas 2013. gada 2. decembra Iestāžu nolīgumu par budžeta disciplīnu, sadarbību budžeta jautājumos un pareizu finanšu pārvaldību (4) un jo īpaši tā 13. punktu,
   ņemot vērā Eiropas Komisijas priekšlikumu,
   tā kā:

               (1)

               Eiropas Globalizācijas pielāgošanās fonds (EGF) tika izveidots, lai sniegtu papildu atbalstu darba ņēmējiem, kuri atlaisti no darba tādēļ, ka globalizācijas dēļ ir notikušas lielas strukturālas izmaiņas pasaules tirdzniecības sistēmā, un lai palīdzētu viņiem no jauna iekļauties darba tirgū.

               (2)

               EGF var izmantot, nepārsniedzot maksimālo summu EUR 150 miljoni gadā (2011. gada cenās), kā noteikts Regulas (ES, Euratom) Nr. 1311/2013 12. pantā.

               (3)

               Itālija 2012. gada 31. augustā iesniedza pieteikumu par EGF izmantošanu attiecībā uz atlaišanas gadījumiem uzņēmumā VDC Technologies SpA un vienā piegādes uzņēmumā un līdz 2013. gada 6. septembrim sniedza šo pieteikumu papildinošu informāciju. Šis pieteikums atbilst Regulas (EK) Nr. 1927/2006 10. pantā minētajiem finansiālā ieguldījuma noteikšanas nosacījumiem. Tādēļ Komisija ierosina izmantot līdzekļus EUR 3 010 985 apmērā.

               (4)

               Lai gan Regula (EK) Nr. 1927/2006 ir atcelta, saskaņā ar Regulas (ES) Nr. 1309/2013 23. panta otro daļu to turpina piemērot pieteikumiem, kas iesniegti līdz 2013. gada 31. decembrim.

               (5)

               Tādēļ EGF būtu jāizmanto, lai sniegtu finansiālu ieguldījumu saistībā ar Itālijas iesniegto pieteikumu,

         IR PIEŅĒMUŠI ŠO LĒMUMU.
   1. pants
   Eiropas Savienības 2014. finanšu gada vispārējā budžetā Eiropas Globalizācijas pielāgošanās fondu izmanto, lai piešķirtu EUR 3 010 985 saistību un maksājumu apropriācijās.
   2. pants
   Šo lēmumu publicē Eiropas Savienības Oficiālajā Vēstnesī.

      Strasbūrā, 2014. gada 16. aprīlī,

            Eiropas Parlamenta vārdā –

            priekšsēdētājs

         M. SCHULZ

            Padomes vārdā –

            priekšsēdētājs

         D. KOURKOULAS

      (1)  OV L 406, 30.12.2006., 1. lpp.

      (2)  OV L 347, 20.12.2013., 855. lpp.

      (3)  OV L 347, 20.12.2013., 884. lpp.

      (4)  OV C 373, 20.12.2013., 1. lpp.


title: Padomes Lēmums (ES) 2016/352 (2016. gada 4. marts), ar ko nosaka nostāju, kas Eiropas Savienības vārdā jāieņem attiecīgajās Apvienoto Nāciju Organizācijas Eiropas Ekonomikas komisijas komitejās attiecībā uz priekšlikumiem par grozījumiem ANO Noteikumos Nr. 10, 34, 41, 46, 48, 50, 51, 53, 55, 60, 73, 83, 94, 107, 110, 113, 118, 125, 128, 130 un 131 un priekšlikumu par jauniem noteikumiem klusu autotransporta līdzekļu (QRTV) apstiprināšanai

text:
               11.3.2016

               LV

               Eiropas Savienības Oficiālais Vēstnesis

               L 65/64

         PADOMES LĒMUMS (ES) 2016/352
   (2016. gada 4. marts),
   ar ko nosaka nostāju, kas Eiropas Savienības vārdā jāieņem attiecīgajās Apvienoto Nāciju Organizācijas Eiropas Ekonomikas komisijas komitejās attiecībā uz priekšlikumiem par grozījumiem ANO Noteikumos Nr. 10, 34, 41, 46, 48, 50, 51, 53, 55, 60, 73, 83, 94, 107, 110, 113, 118, 125, 128, 130 un 131 un priekšlikumu par jauniem noteikumiem klusu autotransporta līdzekļu (QRTV) apstiprināšanai
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 114. pantu saistībā ar 218. panta 9. punktu,
   ņemot vērā Eiropas Komisijas priekšlikumu,
   tā kā:

               (1)

               Saskaņā ar Padomes Lēmumu 97/836/EK (1) Savienība ir pievienojusies Apvienoto Nāciju Organizācijas Eiropas Ekonomikas komisijas (ANO/EEK) Nolīgumam vienotu tehnisko prasību apstiprināšanai riteņu transportlīdzekļiem, aprīkojumam un detaļām, ko var uzstādīt un/vai lietot riteņu transportlīdzekļos, un par nosacījumiem to apstiprinājumu savstarpējai atzīšanai, kas piešķirti, pamatojoties uz šīm prasībām (“Pārskatītais 1958. gada nolīgums”).

               (2)

               Saskaņā ar Padomes Lēmumu 2000/125/EK (2) Savienība ir pievienojusies Nolīgumam par vispārēju tehnisko noteikumu apstiprināšanu riteņu transportlīdzekļiem, aprīkojumam un detaļām, ko var uzstādīt un/vai lietot riteņu transportlīdzekļos (“Paralēlais nolīgums”).

               (3)

               Ar Eiropas Parlamenta un Padomes Direktīvu 2007/46/EK (3) dalībvalstu apstiprināšanas sistēmas aizstāja ar Savienības apstiprināšanas procedūru un izveidoja saskaņotu sistēmu, kas ietver administratīvus noteikumus un vispārējas tehniskās prasības visiem jaunajiem transportlīdzekļiem, sistēmām, sastāvdaļām un atsevišķām tehniskām vienībām. Ar minēto direktīvu ANO noteikumus iekļāva ES tipa apstiprināšanas sistēmā vai nu kā tipa apstiprināšanas prasības, vai kā Savienības tiesību aktu alternatīvas. Kopš ir pieņemta minētā direktīva, Savienības tiesību aktos ES tipa apstiprināšanas sistēmā aizvien biežāk iekļauj ANO noteikumus.

               (4)

               Ņemot vērā pieredzi un tehnikas sasniegumus, ir jāpielāgo prasības attiecībā uz dažiem elementiem vai rādītājiem, uz kuriem attiecas ANO Noteikumi Nr. 10, 34, 41, 46, 48, 50, 51, 53, 55, 60, 73, 83, 94, 107, 110, 113, 118, 125, 128, 130 un 131.

               (5)

               Lai paredzētu vienotus noteikumus par klusu autotransporta līdzekļu (QRTV) apstiprināšanu saistībā ar to mazāku dzirdamību, ir jāpieņem jauni ANO noteikumi par QRTV.

               (6)

               Tādēļ ir jānosaka nostāja, kas Savienības vārdā jāieņem Pārskatītā 1958. gada nolīguma Administratīvajā komitejā un Paralēlā nolīguma Izpildu komitejā attiecībā uz minēto ANO aktu pieņemšanu,

         IR PIEŅĒMUSI ŠO LĒMUMU.
   1. pants
   Nostāja, kas Savienības vārdā jāieņem Pārskatītā 1958. gada nolīguma Administratīvajā komitejā un Paralēlā nolīguma Izpildu komitejā laikposmā no 2016. gada 7. līdz 11. martam, ir atbalstīt priekšlikumus, kuri uzskaitīti šā lēmuma pielikumā.
   2. pants
   Šis lēmums stājas spēkā tā pieņemšanas dienā.

      Briselē, 2016. gada 4. martā

            Padomes vārdā –

            priekšsēdētāja

         S.A.M. DIJKSMA

      (1)  Padomes Lēmums 97/836/EK (1997. gada 27. novembris) par Eiropas Kopienas pievienošanos ANO Eiropas Ekonomikas komisijas Nolīgumam vienotu tehnisko prasību apstiprināšanai riteņu transportlīdzekļiem, aprīkojumam un detaļām, ko var uzstādīt un/vai lietot riteņu transportlīdzekļos, un par nosacījumiem to apstiprinājumu savstarpējai atzīšanai, kas piešķirti, pamatojoties uz šīm prasībām (“Pārskatītais 1958. gada Nolīgums”) (OV L 346, 17.12.1997., 78. lpp.).

      (2)  Padomes Lēmums 2000/125/EK (2000. gada 31. janvāris) par noslēgto Nolīgumu par vispārēju tehnisko noteikumu apstiprināšanu riteņu transportlīdzekļiem, aprīkojumam un detaļām, ko var uzstādīt un/vai lietot riteņu transportlīdzekļos (“Paralēlais nolīgums”) (OV L 35, 10.2.2000., 12. lpp.).

      (3)  Eiropas Parlamenta un Padomes Direktīva 2007/46/EK (2007. gada 5. septembris), ar ko izveido sistēmu mehānisko transportlīdzekļu un to piekabju, kā arī tādiem transportlīdzekļiem paredzētu sistēmu, sastāvdaļu un atsevišķu tehnisku vienību apstiprināšanai (“pamatdirektīva”) (OV L 263, 9.10.2007., 1. lpp.).

      PIELIKUMS

                  Noteikumu Nr.

                  Darba kārtības Nr.

                  Nosaukums darba kārtībā

                  Atsauce

                  10

                  4.9.1.

                  Priekšlikums par Noteikumu Nr. 10 (Elektromagnētiskā savietojamība (EMC)) 05. grozījumu sērijas 1. papildinājumu

                  ECE/TRANS/WP.29/2016/16

                  10

                  4.9.2.

                  Priekšlikums par Noteikumu Nr. 10 (Elektromagnētiskā savietojamība (EMC)) 04. grozījumu sērijas 3. papildinājumu

                  ECE/TRANS/WP.29/2016/17

                  34

                  4.8.1.

                  Priekšlikums par Noteikumu Nr. 34 (Ugunsbīstamība) 03. grozījumu sērijas 1. papildinājumu

                  ECE/TRANS/WP.29/2016/8

                  41

                  4.6.1.

                  Priekšlikums par Noteikumu Nr. 41 (Motociklu trokšņa emisijas) 04. grozījumu sērijas 4. papildinājumu

                  ECE/TRANS/WP.29/2016/3

                  46

                  4.8.2.

                  Priekšlikums par Noteikumu Nr. 46 (Netiešās redzamības ierīces) 04. grozījumu sērijas 3. papildinājumu

                  ECE/TRANS/WP.29/2016/9

                  48

                  4.9.3.

                  Priekšlikums par Noteikumu Nr. 48 (Apgaismes ierīču un gaismas signālierīču uzstādīšana) 06. grozījumu sērijas 7. papildinājumu

                  ECE/TRANS/WP.29/2016/18

                  48

                  4.9.4.

                  Priekšlikums par Noteikumu Nr. 48 (Apgaismes ierīču un gaismas signālierīču uzstādīšana) 05. grozījumu sērijas 9. papildinājumu

                  ECE/TRANS/WP.29/2016/19

                  48

                  4.9.5.

                  Priekšlikums par Noteikumu Nr. 48 (Apgaismes ierīču un gaismas signālierīču uzstādīšana) 04. grozījumu sērijas 16. papildinājumu

                  ECE/TRANS/WP.29/2016/20

                  50

                  4.9.6.

                  Priekšlikums par Noteikumu Nr. 50 (Mopēdu un motociklu gabarītgaismas lukturi, bremžu lukturi, virzienrāži) sākotnējās grozījumu sērijas 18. papildinājumu

                  ECE/TRANS/WP.29/2016/21

                  51

                  4.6.2.

                  Priekšlikums par Noteikumu Nr. 51 (M un N kategorijas transportlīdzekļu troksnis) 03. grozījumu sērijas 1. papildinājumu

                  ECE/TRANS/WP.29/2016/4

                  53

                  4.9.7.

                  Priekšlikums par Noteikumu Nr. 53 (Apgaismes ierīču un gaismas signālierīču uzstādīšana L3 transportlīdzekļos) 01. grozījumu sērijas 18. papildinājumu

                  ECE/TRANS/WP.29/2016/22

                  53

                  4.9.8.

                  Priekšlikums par Noteikumu Nr. 53 (Apgaismes ierīču un gaismas signālierīču uzstādīšana L3 transportlīdzekļos) jaunu 02. grozījumu sēriju

                  ECE/TRANS/WP.29/2016/23

                  55

                  4.7.1.

                  Priekšlikums par Noteikumu Nr. 55 (Mehāniskās sakabes) 01. grozījumu sērijas 5. papildinājumu

                  ECE/TRANS/WP.29/2016/5

                  60

                  4.15.1.

                  Priekšlikums par Noteikumu Nr. 60 (Mopēdu un motociklu vadītāja darbinātas vadības ierīces) 5. papildinājumu

                  ECE/TRANS/WP.29/2016/27

                  73

                  4.12.1.

                  Priekšlikums par Noteikumu Nr. 73 (Sānu apakšsargi) 01. grozījumu sērijas 1. labojumu (tikai franču valodā)

                  ECE/TRANS/WP.29/2016/31

                  83

                  4.15.2.

                  Priekšlikums par Noteikumu Nr. 83 (M1 un N1 transportlīdzekļu emisijas) 07. grozījumu sērijas 2. papildinājumu

                  ECE/TRANS/WP.29/2016/28

                  94

                  4.11.1.

                  Priekšlikums par Noteikumu Nr. 94 (Frontālā sadursme) 01. grozījumu sērijas 3. labojumu (tikai krievu valodā)

                  ECE/TRANS/WP.29/2016/32

                  107

                  4.8.3.

                  Priekšlikums par Noteikumu Nr. 107 (Autobusu un tālsatiksmes autobusu vispārējā konstrukcija) 05. grozījumu sērijas 5. papildinājumu

                  ECE/TRANS/WP.29/2016/10

                  107

                  4.8.4.

                  Priekšlikums par Noteikumu Nr. 107 (Autobusu un tālsatiksmes autobusu vispārējā konstrukcija) 06. grozījumu sērijas 5. papildinājumu

                  ECE/TRANS/WP.29/2016/11

                  107

                  4.8.5.

                  Priekšlikums par Noteikumu Nr. 107 (Autobusu un tālsatiksmes autobusu vispārējā konstrukcija) 07. grozījumu sēriju

                  ECE/TRANS/WP.29/2016/12

                  110

                  4.8.6.

                  Priekšlikums par Noteikumu Nr. 110 (CNG un LNG transportlīdzekļi) 02. grozījumu sēriju

                  ECE/TRANS/WP.29/2016/13

                  113

                  4.9.9.

                  Priekšlikums par Noteikumu Nr. 113 (Galvenie lukturi ar simetrisku tuvo gaismu) 01. grozījumu sērijas 6. papildinājumu

                  ECE/TRANS/WP.29/2016/24

                  118

                  4.8.7.

                  Priekšlikums par Noteikumu Nr. 118 (Materiālu ugunsizturība) 02. grozījumu sērijas 2. papildinājumu

                  ECE/TRANS/WP.29/2016/14

                  125

                  4.8.8.

                  Priekšlikums par Noteikumu Nr. 125 (Vadītāju priekšējais redzes lauks) 01. grozījumu sērijas 1. papildinājumu

                  ECE/TRANS/WP.29/2016/15

                  128

                  4.9.10.

                  Priekšlikums par Noteikumu Nr. 128 (Gaismas diodes (LED) gaismas avoti) sākotnējās grozījumu sērijas 5. papildinājumu

                  ECE/TRANS/WP.29/2016/25

                  130

                  4.7.2.

                  Priekšlikums par Noteikumu Nr. 130 (Joslu uzraudzības sistēma (LDWS)) 1. papildinājumu

                  ECE/TRANS/WP.29/2016/6

                  131

                  4.7.3.

                  Priekšlikums par Noteikumu Nr. 131 (Uzlabotas avārijas bremzēšanas sistēmas (AEBS)) 01. grozījumu sērijas 2. papildinājumu

                  ECE/TRANS/WP.29/2016/7

                  4.13.1.

                  Priekšlikums par jauniem Noteikumiem par klusu autotransporta līdzekļu (QRTV) apstiprināšanu

                  ECE/TRANS/WP.29/2016/26